LV
L 229/38
Eiropas Savienības Oficiālais Vēstnesis
18.9.2023.
g) sniedzot konsultācijas un ieteikumus par šīs regulas konsekvento īstenošanu, veicinot sadarbību starp dalībvalstīm un informācijas apmaiņu par jautājumiem, kas saistīti ar šo regulu. 3.
Eiropas Pusvadītāju padome konsultē Komisiju par jautājumiem attiecībā uz starptautisko sadarbību saistībā ar pusvadītājiem.
Šajā nolūkā tā var ņemt vērā ieinteresēto personu, tostarp Procesoru un pusvadītāju tehnoloģiju industriālās alianses, viedokļus.
Eiropas Pusvadītāju padome periodiski apspriež turpmāk minēto un informē Komisiju par šādu apspriežu iznākumu: a) kā uzlabot sadarbību globālajā pusvadītāju vērtības ķēdē starp Savienību un trešām valstīm, ņemot vērā spēkā esošos starptautiskās sadarbības nolīgumus ar trešām valstīm; b) kurām trešām valstīm varētu piešķirt prioritāti pastiprinātai starptautiskai sadarbībai saistībā ar pusvadītājiem, ņemot vērā: i)
papildināmību un savstarpējo atkarību pusvadītāju piegādes ķēdē;
ii) tirdzniecības politikas, tarifu, eksporta ierobežojumu, tirdzniecības šķēršļu ietekmi uz pusvadītāju piegādi, kā arī ietekmi, ko rada Savienības galveno tirgus dalībnieku uzņēmējdarbības slēgšana, delokalizācija vai iegāde, ko veic trešās valstīs iedibinātas vienības, pamatojoties uz publiski pieejamu informāciju; iii) potenciālo ieguldījumu piegādes drošībā, ņemot vērā to ražošanas jaudu saistībā ar pusvadītājiem, starpproduktiem un pusvadītāju vai starpproduktu ražošanai nepieciešamajām izejvielām; iv) spēkā esošos sadarbības nolīgumus starp attiecīgo trešo valsti un Savienību.
Šis punkts neskar Eiropas Parlamenta un Padomes prerogatīvas, ievērojot Līgumus. 4.
Eiropas Pusvadītāju padome attiecīgā gadījumā nodrošina koordināciju, sadarbību un informācijas apmaiņu ar attiecīgajām krīzes reaģēšanas un krīžgatavības struktūrām, kas izveidotas saskaņā ar Savienības tiesību aktiem.
29. pants Eiropas Pusvadītāju padomes struktūra 1.
Eiropas Pusvadītāju padomes sastāvā ir visu dalībvalstu pārstāvji.
Komisijas pārstāvis ir Eiropas Pusvadītāju padomes priekšsēdētājs. 2.
Katra dalībvalsts ieceļ augsta līmeņa pārstāvi Eiropas Pusvadītāju padomē.
Ja tas vajadzīgs, ņemot vērā funkciju un speciālās zināšanas, dalībvalstij var būt vairāki pārstāvji saistībā ar dažādiem Eiropas Pusvadītāju padomes uzdevumiem.
Katram Eiropas Pusvadītāju padomes loceklim ir aizstājējs.
Balsstiesības ir tikai dalībvalstīm.
Katrai dalībvalstij ir tikai viena balss neatkarīgi no to pārstāvju skaita. 3.
Pirmajā sanāksmē, pēc priekšsēdētāja priekšlikuma un vienojoties ar to, Eiropas Pusvadītāju padome pieņem savu reglamentu.
4.
Priekšsēdētājs var izveidot pastāvīgas vai pagaidu apakšgrupas konkrētu jautājumu izskatīšanai.
Attiecīgā gadījumā priekšsēdētājs uzaicina šādās apakšgrupās novērotāju statusā piedalīties pusvadītāju vērtības ķēdi pārstāvošas organizācijas, Procesoru un pusvadītāju tehnoloģiju rūpniecības aliansi, arodbiedrības un pusvadītāju lietotājus Savienības līmenī, lai tie sniegtu ieguldījumu šādu apakšgrupu darbā.
Izveido apakšgrupu, kurā ietilpst Savienības pētniecības un tehnoloģiju organizācijas, lai izskatītu konkrētus stratēģisko tehnoloģiju virzienu aspektus un ziņotu par to Eiropas Pusvadītāju padomei.